**Rešitve nalog za PONEDELJEK**

**DRU**

|  |  |  |  |
| --- | --- | --- | --- |
| POLJEDELSTVO | ŽIVINOREJA | SADJARSTVO | VINOGRADNIŠTVO |
| koruza | jajca | sliva | vinska trta |
| njiva | govedo | hruška | vino |
| krompir | sir | jablana | vinska klet |
| buče | pašnik | sadovnjak | vinograd |

Kam bi uvrstil-a besedo GROZDJE? Zakaj?

Med VINOGRADNIŠTVO, ker iz grozdja naredijo vino.

Med SADJARSTVO, ker grozdje uživamo kot sadje, lahko ga tudi posušimo in dobimo rozine.

**MAT**

RJI/s. 30

-IZRAČUNANE CELOTE: 24, 30, 63, 16, 42, 45-glej še sliko, ki jo dobiš s pomočjo rešitev

-Katarina-ena tretjina od 12 so 4 bonboni, Nejc-ena četrtina od 12 so 3 bonboni, Robert-ena šestina od 12 sta 2 bonbona

Na mizi ostanejo 3 bonboni. (4+3+2=9, 12-9=3)

-TORTE: ena četrtina od 24 je 6 orehovih, ena tretjina od 24 je 8 čokoladnih, ena šestina od 24 so 4 sadne

Jogurtovih tort je 6. (6+8+4=18, 24-18=6)

**PROGRAM DELA ZA TOREK-17. 3. 2020**

**NIT**: Preberi besedilo v UČ. na str. 46 in 47 in tako ponovi snov, o kateri smo se v šoli že pogovarjali. Dopolni besedilo in ga prepiši v zvezek.

|  |
| --- |
| **V telo in iz telesa** |

Z \_\_\_\_\_\_\_\_\_\_\_\_\_\_\_ in \_\_\_\_\_\_\_\_\_\_\_\_\_\_\_\_ pridejo v naše telo snovi, ki jih

potrebujemo za življenje. V telo pridejo (glej sliko) \_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_. Neuporabne snovi pa se iz telesa \_\_\_\_\_\_\_\_\_\_. Tisto, kar za telo ni več uporabno ali pa je celo strupeno, se izloča kot \_\_\_\_\_\_\_\_\_\_\_\_\_, \_\_\_\_\_\_\_\_\_\_\_ ali \_\_\_\_\_\_\_\_\_\_\_\_ . Telo oddaja \_\_\_\_\_\_\_\_\_\_\_\_. V oblekah iz umetnih vlaken se \_\_\_\_\_\_\_\_\_\_\_\_ in nam je \_\_\_\_\_\_\_\_\_\_\_. S \_\_\_\_\_\_\_\_\_\_\_\_\_ sprejemamo zrak, v katerem je kisik. Kisik se po \_\_\_\_\_\_\_ prenese po celem telesu. Pri izdihu se izločata \_\_\_\_\_\_\_\_\_ \_\_\_\_\_\_\_\_\_\_ in \_\_\_\_\_\_\_\_\_\_\_ . S \_\_\_\_\_\_\_\_\_\_\_ sprejemamo sporočila iz \_\_\_\_\_\_\_\_\_\_\_\_\_ .Sporočila se prenesejo po \_\_\_\_\_\_\_\_\_\_\_\_ do \_\_\_\_\_\_\_\_\_\_\_\_\_\_\_\_. Naše telo ima veliko različnih \_\_\_\_\_\_\_\_\_\_\_\_\_\_\_\_.

**MAT**

-Reši naloge v DZ/s. 103, 104

-Vadi poštevanko.

**ŠPO**

**Dobro prezrači sobo, ob odprtem oknu se razgibaj:**

**-ob igri SMUČARSKI SKOKI, BIATLON, SMUK**

Prosto se gibaj po prostoru (hodi, teci, plazi se po trebuhu, lazi- »po vseh štirih«). Ko slišiš besedo za določen zimski šport (ki jo določi mami ali ati), ta šport posnemaj po navodilu spodaj. Lahko si pripraviš tri kartice z besedo za šport-posnemaš tistega, ki sam ga izžrebaš.

**Smučarski skoki** – posnemaj doskok-telemark

**Smuk** – pojdi v prežo za smučanje

**Biatlon** – leže na trebuhu streljaj v namišljeno tarčo

Dejavnost ponavljaj nekaj časa.

**-Gimnastične vaje** izvajaj s prepognjeno kolebnico, tako kot smo to počeli v šoli. Lahko dodaš še kakšno vajo po tvoji zamisli.

**SLJ (2 uri književnosti)**

-Preberi spodnje besedilo in v zvezek zapiši naslov **O štirih godcih** ter zapiši odgovore na vprašanja o vsebini.

**O ŠTIRIH GODCIH**

Štirje godci, ki so hodili od vasi do vasi in godli po gostilnah ter se tako preživljali, so prišli nekega večera do podrtega gradu. Mesec je obseval razpadle zidove in skozi okna so molele veje dreves. Tedaj je rekel eden izmed godcev: »Tovariši, napravimo podoknico nekdanjim prebivalcem gradu.« Ostali godci so bili s tem predlogom zadovoljni in vsi skupaj so zaigrali veselo poskočnico. Ko so prenehali gosti, je stopil iz razvalin majhen, star možiček, se jim zahvalil za godbo in dal vsakemu orehovo vejico, rekoč: »Nesite te vejice svojim otrokom!«

Godci so vzeli vejice, toda med potjo so jih pometali v travo in zabavljali nad starcem: »Kaj drugega naj bi nam bil raje dal. Čemu bodo otrokom te vejice, saj jih imajo doma dosti.« Samo eden je vtaknil vejico v žep in jo dal otrokom, ko je prišel domov.

Drugo jutro so pa priskakali otroci k njemu vsi iznenadeni in rekli: »Oče, zakaj si nam prinesel tako trde orehe, da jih še raztolči ne moremo. Pa tako lepo rumeni so vsi. Takih orehov še nismo videli.«

Godec je začuden gledal orehovo vejico, na kateri je viselo polno zlatih orehov. Hitel je pripovedovat o tej čudni zgodbi svojim tovarišem. Ko so to slišali ostali godci, so šli iskat svoje vejice. Ves dan so iskali po travi, vendar so se morali nazadnje vrniti praznih rok domov.

Ta pravljica nas uči, da človek ne sme nikdar prezirati niti najmanjšega daru.

 *Slovenska narodna pravljica*

SLOVAR:

**gosti** – igrati, zlasti na godala

**iznenadeni** – presenečeni

**moleti** – segati bolj daleč (ven, više) od sosednjih stvari

**zabavljati** – posmehljivo, zbadljivo govoriti o čem

(Vir: Slovenske narodne pravljice, uredil Alojzij Bolhar, 10. prenovljeni natis, Ljubljana 1989)

**1. O čem govori besedilo?** Zapiši črko pravilnega odgovora.

A O štirih godcih, ki so izgubili svoja glasbila.

B O štirih godcih in o čudežni orehovi vejici.

 C O plesu na starem podrtem gradu.

**2. Kdo vse nastopa v besedilu?**

**3. Kaj so godci storili nekega večera, ko so prišli do podrtega gradu?**

**4. Kako se je stari možiček, prebivalec podrtega gradu, zahvalil godcem?**

 Zapiši črko pravilnega odgovora.

A Plačal jim je z denarjem.

B Vsakemu je podaril orehovo vejico.

C Pogostil jih je z jedačo in pijačo.

 Č V zahvalo jim je izpolnil tri želje.

**5. Ali so glede na besedilo trditve spodaj pravilne?**

Zapiši DA/NE, ne prepisuj povedi.

Godci so rekli: »Napravimo gostijo nekdanjim prebivalcem gradu.«

Vsi godci so orehove vejice odnesli domov svojim otrokom.

Otroci so rekli: »Takih orehov še nismo videli.«

 Človek ne sme nikdar prezirati niti najmanjšega daru.

**6. Po čem veš, da je to besedilo pravljica?**

Zapiši črko pravilnega odgovora.

A Dogodek v besedilu je resničen.

B Po čudežnih orehih.

C Godci so igrali podoknico.

 Č Skozi razpadle zidove so molele veje dreves.

**7. Iz besedila izpiši poved, ki ti pove, da godci svojih vejic niso našli.**

**8. Kako si sledijo dogodki v pravljici?**

Pravilno zaporedje dogodkov označi s številkami od 1 do 4, ni potrebno prepisovati besedila.

\_\_\_\_\_\_ Trije godci so orehove vejice med potjo pometali v travo.

\_\_\_\_\_\_ Godci so nekega dne prišli do podrtega gradu in zaigrali podoknico.

\_\_\_\_\_\_ Star možic je godcem podaril orehove vejice.

 \_\_\_\_\_\_ Godec, ki ni zavrgel darila, je bil nagrajen z zlatimi orehi.

**9. Kaj se ti je v pravljici zdelo najbolj zanimivo?** Napiši dve zanimivosti in ju utemelji.